Променят ли се читателските навици на китайците--china radio international
Променят ли се читателските навици на китайците
2018-08-07 14:57:26 cri
20180731mg
Ако влезете в метрото в Пекин, ще видите повечето хора съсредоточили поглед в смартфоните си. Някои играят игри, други гледат телевизионни сериали, а трети предпочитат да четат. Онлайн романите са изключително популярни сред местните любители на книгите. Все повече хора се регистрират в сайтове за онлайн литература или мобилни приложения в Китай.
Общият брой на потребителите на подобни сайтове е нараснал до 360 милиона през 2017 г. Това означава, че половината от интернет потребителите в Китай са читатели на онлайн литература и се предвижда техният брой да продължи да се разраства.
Бумът на пазара за онлайн литература в Китай е очевиден. През миналата година приходите в него са нараснали с 32% до почти 2 милиарда долара. Очаква се до 2020 да достигне 4.7 милиарда. Пазарът се превръща и във важен източник на вдъхновение за студиата. През миналата година, популярни онлайн романи адаптирани за телевизията, киното и видео игри се радваха на огромен успех. Телевизионните екранизации по онлайн романи изглежда са най-гледани сред китайците. Така например криминалния сериал „В името на народа", адаптиран по роман със същото заглавие, се превърна в най-популярната поредица на десетилетието в Китай, сочат рейтингите. Филмовите и телевизионни екранизации на онлайн романи продължават и през последните години.
Говорейки за онлайн литература, няма как да подминем въпроса с традиционните и електронни издания, и както предпочитат днес читателите в ерата на дигиталните технологии.
Електронните издания вече изместват традиционната книга в Китай. В ерата на новите технологии, повечето хора търсят удобството. Всъщност, когато за първи път се сблъскаха с популярността на онлайн книгите, много офлайн книжарници се опитаха да задържат клиентите като добавиха кафенета вътре. Днес почти всяка книжарница разполага с обширни и удобни пространства за сядане, където клиентите могат да поръчат напитки или да четат на спокойствие. Въпреки затрудненията, повечето експерти са на мнение, че възходящата тенденция ще продължи и традиционните книжарници няма да изчезнат, което се отнася и за любителите на традиционните книги.
Безспорната популярност на онлайн изданията се вижда и от скорошен доклад на Амазон за Китай, който публикува списък с най-продаваните електронни книги в платформата за периода 2013-2018 г, заедно с анализ на читателските тенденции в страната. Според данните, в цялата страна са били продадени няколко милиона четци Kindle, превръщайки Китай в най-големия пазар за марката от 2016 г насам. Досега, броят на предлаганите дигитални книги в китайския магазин на Kindle е достигнал 700 хиляди, десет пъти повече от количеството спрямо 2013 г. Нещо повече, готовността на читателите да плащат за книги значително се е увеличила. През изминалата година, продажбите на електронни книги са се увеличили десетократно, докато броят на регистрираните членове на сайта е нараснал 12 пъти.
Сравнявайки класациите на Амазон за традиционни книги и електронните книги на Kindle през последните години, ясно се вижда, че двата пазара се допълват взаимно и тази тенденция се засилва все повече.
Статистики на Kindle сочат, че в сравнение с традиционните книги, електронните се заграбват по-бързо на фона на възникнали социални проблеми и общественото внимание към тях. Например, продажбите на електронната книга „В името на хората" са нараснали 191 пъти след излъчване на телевизионния сериал със същото заглавие през 2017 г. За сравнение, продажбите на традиционната версия на книгата са се увеличили 21 пъти.